Εντός έδρας νίκη επί του Ολυμπιακού (video)\n« Ολοκληρώθηκε η προετοιμασία ενόψει Ολυμπιακού\nΜετά από δύο συνεχόμενες ισοπαλίες η ομάδα μας επέστρεψε στις νίκες με εκκωφαντικό μάλιστα τρόπο, επικρατώντας του Ολυμπιακού με 5-1. Το πρώτο του χατ-τρικ με τη φανέλα της Ανόρθωσης πέτυχε ο Καμαρά, το 2ο συνεχόμενο γκολ μετά από αυτό με την Ομόνοια σημείωσε ο Ντουγκλάο ενώ τον δρόμο προς τα δίχτυα βρήκε και ο Ρούμπεν Ράγιος.\nΚαλύτερη και διατηρώντας τον έλεγχο του αγώνα καθ’ όλη την διάρκεια του παιχνιδιού η Ανόρθωση, κατάφερε στο 35ο λεπτό να ανοίξει το σκορ, με τον Ντουγκλάο, ο οποίος με προβολή από πολύ κοντά και χωρίς τερματοφύλακα έστειλε την μπάλα στα δίχτυα. Αν και βρήκαμε κι’ άλλες ευκαιρίες τόσο πριν όσο και μετά το γκολ, οι δύο ομάδες οδηγήθηκαν στα αποδυτήρια για το πρώτο ημίχρονο με το υπέρ μας προβάδισμα.\nΕμφανώς πιο ουσιαστική εμφανίστηκε στο δεύτερο σαρανταπεντάλεπτο η ομάδα μας, καθώς αρκετά νωρίς κατάφερε να πετύχει και δεύτερο γκολ, με τον Ράγιος να χρίζεται σκόρερ αυτή την φορά στο 51’. Αξίζει να σημειωθεί πως και σε αυτή την περίπτωση το τέρμα ήρθε μετά από εκτέλεση κόρνερ του Πράνιτς. Ο Ολυμπιακός το μόνο που κατάφερε ήταν να μειώσει προσωρινά στο 69’.\nΑπό εκεί και πέρα δράση ανέλαβε ο Καμαρά, ο οποίος «πυροβόλησε» τρεις φορές (70’, 75’, 88’) και διαμόρφωσε το τελικό 5-1.\nΠως αγωνίστηκε η ομάδα μας: Αρούς, Ντουγκλάο, Σίλντενφελντ, Πράνιτς, Σιβού, Γκάντσεφ, Βίκτορ (82΄ Άλβες), Ράγιος (80΄ Οικονομίδης), Καρλίτος (62΄ Αμπντουλάγεφ) , Παλάνκα, Καμαρά\n«Καταλάβαμε στο ξεκίνημα ότι θα ήταν δύσκολο. Ήταν δύσκολο για τον Ράγιος και τον Βίκτορ να παίξουν αλλά βρήκαν το κίνητρο και ήταν αρκετά καλοί. Είναι καλό και για την ψυχολογία της ομάδας όλο αυτό. Δεν είναι εύκολο να αντιμετωπίσεις μια ομάδα που αμύνεται και είναι καλά οργανωμένη. Μέχρι να πετύχεις το γκολ είναι δύσκολο. Κάναμε ότι έπρεπε να κάνουμε σε αυτό το παιχνίδι και κοιτάζουμε το επόμενο. Θέλω να πω και ένα ευχαριστώ στους φίλους του Ολυμπιακού για το πανό που ανάρτησαν για την πόλη μας και ένα ευχαριστώ στον κόσμο μας που ήρθε και μας στήριξε».\nΑπό την στιγμή που η Ανόρθωση είναι αήττητη και στα ψηλά της βαθμολογίας αν θεωρεί ότι μπορεί να διεκδικήσει και να κατακτήσει το πρωτάθλημα:\n«Δεν θέλω να μιλώ πάρα πολύ τώρα. Σίγουρα είμαστε μια μεγάλη ομάδα και αν μας δοθεί η ευκαιρία μέσα από τα παιχνίδια και είμαστε κοντά στην πρώτη θέση σίγουρα θα διεκδικήσουμε το πρωτάθλημα».\n«Είμαι πολύ ευχαριστημένος για την παρουσία μου και τη νίκη της ομάδας. Εδώ και 4-5 παιχνίδια δεν σκόραρα και αυτό δεν μου άρεσε. Είναι σημαντικό αυτό το χα τρικ για μένα και για την ομάδα. Όταν έχασα μια ευκαιρία ο κόσμος φώναζε το όνομα μ ου και αυτό μου έδωσε δύναμη».


Αποσμητικός Κρύσταλλος (Natural Crystal Deodorant) 60gr | Vivoverde\nΑρχική / Ομορφιά / Περιποίηση Σώματος / Αποσμητικός Κρύσταλλος (Natural Crystal Deodorant) 60gr\nΟ αποσμητικός κρύσταλλος της vivo verde παράγεται από φυσικά ορυκτά άλατα, προστατεύει από την κακοσμία και παράλληλα φροντίζει το δέρμα. Ο αποσμητικός κρύσταλλος εξασφαλίζει προστασία από την κακοσμία και παράλληλα φροντίζει το δέρμα. Δεν κολλάει, δεν αφήνει λεκέδες και μπορεί να χρησιμοποιηθεί άφοβα τόσο από άντρες όσο και από τις γυναίκες.\nΑποσμητικός Κρύσταλλος (Natural Crystal Deodorant) 60gr ποσότητα\nΟ αποσμητικός κρύσταλλος της vivo verde παράγεται από φυσικά ορυκτά άλατα, προστατεύει από την κακοσμία και παράλληλα φροντίζει το δέρμα.\nΟ αποσμητικός κρύσταλλος προέρχεται από 100% ορυκτά άλατα, είναι υποαλλεργικός και χωρίς άρωμα. Δεν περιέχει βλαβερές για τον οργανισμό ουσίες και σέβεται το ph του δέρματος. Δεν απορροφάται από το σώμα και δεν εμποδίζει την εφίδρωση.\nΟ αποσμητικός κρύσταλλος εξασφαλίζει προστασία από την κακοσμία και παράλληλα φροντίζει το δέρμα. Δεν κολλάει, δεν αφήνει λεκέδες και μπορεί να χρησιμοποιηθεί άφοβα τόσο από άντρες όσο και από τις γυναίκες.


Η VisionTek ανακοινώνει τα νέα pocket-sized USB 3.0 SSDs - Ειδήσεις - TheLab.gr\nBy yanni, October 25, 2014 in Ειδήσεις\n
 Η Visiontek ανακοίνωσε την νέα σειρά VisionTek USB Pocket SSD για όσους ψάχνουν υπέρ υψηλές επιδόσεις και ταχύτατες μεταφορές δεδομένων από ένα flash drive. Η νέα σειρά ανταγωνίζεται σε επιδόσεις εσωτερικούς SSDs και μπορεί να χρησιμοποιηθεί σε σχεδόν οποιοδήποτε σύστημα με Windows, Mac OS X, ή Linux based λειτουργικό, εφόσον αυτό διαθέτει USB 3.0/2.0 υποδοχή.\nΑν και σε μέγεθος όσο ένα τυπικό thumb drive με USB 3.0 interface, η σειρά VisionTek USB Pocket SSD διαθέτει έναν LSI SandForce controller, ο οποίος μπορεί να προσφέρει ταχύτητες 455 MB/s και 440 MB/s σε ανάγνωση και εγγραφή αντίστοιχα. Επιπλέον εγκαθιστώντας σε αυτό Windows 8/8.1, το VisionTek USB Pocket SSD μπορεί να χρησιμοποιηθεί και ως μια πλήρως λειτουργική και bootable λύση "office-on-the-go". Το υλικό κατασκευής του είναι το αλουμίνιο.\nΌσον αφορά την διαθεσιμότητα, είναι άμεσα διαθέσιμα δύο μοντέλα των 120GB και 240GB. Οι τιμές τους είναι αντίστοιχα στα $110 και $175 δολάρια αντίστοιχα και μπορεί κάποιος να τα παραγγείλει είτε από την Visiontek κατευθείαν, είτε από μεγάλα online καταστήματα όπως τα Newegg, Tiger Direct και Dell.\nΑποκρουστικό το θέαμα των βιδών πάνω στο στικάκι.\nγια να δείχνει πιο στιβαρό αφήσαν τις βίδες να φαίνονται.\nοι βιδες ειναι για να τσεκαρει ο αγοραστης οτι δεν εχει απλα ενα βαρυδι μεσα το στικακι\nπιστευεται πως θα λειτουργει απροβληματιστα ;


Μάχη του Μπάουτσεν - Βικιπαίδεια\n(Ανακατεύθυνση από Μάχη του Μπάουτζεν)\n20-21 Μαΐου 1813\n11.000-20.000 νεκροί, τραυματίες και αγνοούμενοι\nΗ μάχη του Μπάουτσεν (αγγλικά: Battle of Bautzen) έλαβε χώρα στις 20-21 Μαΐου του 1813 στην πόλη Μπάουτσεν (γερμ. Bautzen) της Σαξονίας. Σε αυτή, ο συμμαχικός ρωσοπρωσσικός στρατός υπό τον Πρώσσο στρατάρχη Γκέμπχαρντ Λέμπερεχτ φον Μπλύχερ και τον γερμανικής καταγωγής Ρώσο πρίγκηπα Πιοτρ Βίτγκενσταϊν, νικήθηκε από τον Ναπολέοντα, αλλά γλίτωσε την ολοκληρωτική καταστροφή επειδή ο στρατάρχης Μισέλ Νέυ απέτυχε να φράξει τον δρόμο της υποχώρησής του. Μετά τη μάχη οι Σύμμαχοι προσέφεραν στον Ναπολέοντα ανακωχή επτά εβδομάδων, την οποία δέχθηκε ο τελευταίος.\nΟ ρωσσοπρωσσικός στρατός υποχωρούσε συνεχώς μετά την ήττα του στη μάχη του Λύτσεν. Τελικά οι σύμμαχοι διοικητές Βίτγκενσταϊν και Μπλύχερ έλαβαν διαταγή από τον τσάρο Αλέξανδρο Α΄ και τον βασιλιά της Πρωσσίας Φρειδερίκο Γουλιέλμο Γ΄ να σταματήσουν στο Μπάουτσεν. Ο συμμαχικός στρατός αριθμούσε γύρω στους 100.000 στρατιώτες, αλλά ο στρατός του Ναπολέοντα έφθανε τους 115.000 άνδρες. Ακόμη, ο στρατάρχης Νέυ είχε άλλους 85.000 στρατιώτες σε κοντινή απόσταση πορείας. Ο Βίτγκενσταϊν σχήματισε δύο αμυντικές γραμμές, με την πρώτη σε ισχυρά αμυντικά σημεία μέσα στα παρακείμενα χωριά και κατά μήκος των τοπικών λόφων, και τη δεύτερη να κρατάει τις γέφυρες πίσω από τον ποταμό Σπρέε. Ο Ναπολέων σχεδίαζε να καθηλώσει τους εχθρούς του και να τους παγιδεύσει με το Σώμα Στρατού (ΣΣ) του Νέυ. Ωστόσο, λόγω εσφαλμένης αναγνώρισης πίστεψε ότι οι Σύμμαχοι είχαν περισσότερους στρατιώτες και ότι κρατούσαν ισχυρότερες θέσεις, αλλά η πραγματικότητα ήταν διαφορετική. Έτσι ο Ναπολέων αποφάσισε να μην εφαρμόσει την παγίδα του μέχρι οι Ρώσσοι και Πρώσσοι ν΄ αποδυναμωθούν.\nΜετά από έντονο βομβαρδισμό από τη "Μεγάλη Πυροβολαρχία" (Grande Batterie) του Ναπολέοντα και ώρες σφοδρής μάχης, οι Γάλλοι διέλυσαν την πρώτη αμυντική γραμμή και κατέλαβαν την πόλη του Μπάουτσεν. Οι Σύμμαχοι φαίνονταν να λυγίζουν και τη νύχτα οι Γάλλοι ήταν έτοιμοι ν΄ αποκόψουν τη συμμαχική γραμμή υποχώρησης. Ωστόσο ο στρατάρχης Νέυ μπερδεύτηκε και η λανθασμένη διάταξη των στρατευμάτων του άφησε την "πόρτα" ανοικτή στους Συμμάχους, επιτρέποντάς τους να διαφύγουν.\nΤην επόμενη ημέρα, την 21η Μαΐου του 1813, η σύγκρουση ήταν και πάλι σφοδρή, και μετά από πολλές ώρες αποτυχιών, οι Γάλλοι ανανέωσαν τις επιθέσεις τους και άρχισαν να παίρνουν το πάνω χέρι. Αλλά αυτές οι επιθέσεις ήταν μόνο για να καθηλώσουν τους Συμμάχους μέχρι ο στρατάρχης Νέυ ν΄ αποκτήσει τη δυνατότητα να τους αποκόψει. Για άλλη μια φορά ο τελευταίος μπερδεύτηκε και απέσπασε το χωριό του Πράιτιτς (Preititz), αγνοώντας όμως τη στρατηγική σημασία που είχε η επιδίωξη αποκοπής των Συμμάχων.\nΟι Σύμμαχοι απωθήθηκαν μέχρι τον ποταμό Σπρέε, και κατά τις 04:00 π.μ. όταν στάλθηκε η Γαλλική Αυτοκρατορική Φρουρά ξεκίνησαν μια μαζική υποχώρηση. Χωρίς όμως το Σώμα Στρατού του Νέυ να είναι εκεί για να τους εγκλωβίσει, γλίτωσαν από την ολοκληρωτική ήττα που είχε σχεδιάσει ο Ναπολέων. Οι απώλειες κάθε πλευράς αριθμούσαν περί τους 20.000 στρατιώτες. Άλλες όμως πηγές λένε ότι οι γαλλικές απώλειες ήταν σημαντικά υψηλότερες σε σύγκριση με αυτές των Συμμάχων, λόγω των επιθετικών τακτικών του Ναπολέοντα που απέτυχαν να τους καθηλώσουν, ενώ οι απώλειες των τελευταίων λέγεται ότι στην πραγματικότητα έφθαναν τους 11.000-14.000 στρατιώτες. Έτσι η γαλλική νίκη στο Μπάουτσεν αποκαλείται από πολλούς ιστορικούς ως «Πύρρειος Νίκη».\nΟ Γκέμπχαρντ φον Μπλύχερ στο Μπάουτσεν το 1813\nΠαρά την επιτυχία των Γάλλων, το Μπάουτσεν δεν υπήρξε η στρατηγική επιτυχία που επιζητούσε ο Ναπολέων. Η αποτυχία του Νέυ να φράξει την εχθρική γραμμή υποχώρησης εμπόδισε μια ολοκληρωτική γαλλική νίκη. Για άλλη μια φορά ο Γάλλος αυτοκράτορας είχε πετύχει μια τακτική, αλλά όχι στρατηγική νίκη. Στη μάχη αυτή τραυματίστηκε θανάσιμα ο στενός φίλος του Ναπολέοντα, στρατηγός Ζερώ Ντυρόκ, από βολή κανονιού, καταλήγοντας ώρες μετά.\nΜετά τη μάχη ο Ναπολέων συμφώνησε σε μια ανακωχή επτά εβδομάδων που του ζητήθηκε από τους Συμμάχους. Στις 4 Ιουνίου υπογράφτηκε η "Ανακωχή του Πλαίσβιτς" (Pläswitz) που κράτησε μέχρι την 20η Ιουλίου, αλλά παρατάθηκε μέχρι την 16η Αυγούστου. Ο Ναπολέων σχεδίαζε να κινητοποιήσει περισσότερα στρατεύματα, ειδικά ιππικό, και να εκπαιδεύσει καλύτερα τους στρατιώτες του. Οι Σύμμαχοι ωστόσο δεν έμειναν άπραγοι. Και εκείνοι με την σειρά τους κινητοποίησαν νέα στρατεύματα και προετοιμάστηκαν καλύτερα. Μόλις η ανακωχή έληξε, η Αυστρία μπήκε στον πόλεμο στο πλευρό των Συμμάχων. Λέγεται ότι ο Ναπολέων πολύ αργότερα (στην Αγία Ελένη) σχολίασε πως η αποδοχή της ανακωχής ήταν ένα μεγάλο λάθος, καθώς το συγκεκριμένο διάλειμμα ήταν πιο ευνοϊκό για τους εχθρούς του παρά για εκείνον. Έτσι ο πόλεμος συνεχίστηκε τον Αύγουστο.\nΣτο λήμμα αυτό έχει ενσωματωθεί κείμενο από το λήμμα Battle of Bautzen της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Μάχη_του_Μπάουτσεν&oldid=7876356"\nΤελευταία τροποποίηση 07:12, 12 Νοεμβρίου 2019.


Ηλεκτρική οικιακή συσκευή αρωματοποιίας διάχυσης χάλυβα Materail 28,5W 24V με μπουκάλι 60ml\nΑρχική Σελίδα\t> Προϊόντα> μηχανή διασκορπιστών αρώματος> Ηλεκτρική οικιακή συσκευή αρωματοποιίας διάχυσης χάλυβα Materail 28,5W 24V με μπουκάλι 60ml\nCrearoma 2019 Νέα ανανεωμένη ηλεκτρική συσκευή διανομής αρωμάτων στο σπίτι με φιάλη των 60ml\nΤο Miu είναι ένα προϊόν κατάλληλο για μικρές περιοχές, όπως καθιστικό, υπνοδωμάτιο, μελέτη, γραφείο και αίθουσα συσκέψεων.\nDexterous δομικό σχεδιασμό, έτσι ώστε η έξοδος από το κομψό άρωμα είναι πιο ήσυχη και άνετη, ήσυχη και αρωματική ολοκλήρωση της προκαλεί μεθυσμένος. Η ενσωμάτωση της σιωπής και του αρώματος θα σας φέρει ωραία απόλαυση.\nΤο προϊόν είναι κατασκευασμένο κυρίως από λεπτό αλουμινόχαρτο, λεπτή διαδικασία παραγωγής, κομψή εμφάνιση. Και η Ιαπωνία εισήγαγε αντλία που εξασφαλίζει σταθερή και σταθερή απόδοση για το προϊόν.\nΗ δεξαμενή αποθήκευσης αρωμάτων υιοθετεί γυάλινη φιάλη 60 ml, η οποία μπορεί να εξασφαλίσει την καθαρότητα και τη φρεσκάδα κατά τη χρήση και τη μακρά αποθήκευση. Αφήστε να απολαύσετε την ποιότητα ζωής από τη μυρωδιά.\nΕίδος οικιακή συσκευή διάχυσης αρώματος\nΜέγεθος L 1 23 * W123 * Η 112 mm\nΠεριοχή εφαρμογής Ξενοδοχείο δωμάτιο, σπίτι, σαλόνι, γραφείο κ.λπ. μικρή περιοχή\n2. Περίβλημα κράματος αλουμινίου και ψεκαστήρας\n3. Φιάλη 60ml καφέ\n7. Σούπερ σιωπή\nμικρό χαρτοκιβώτιο συσκευασίας: 25 * 17 * 17 εκατοστά\nΜεγάλο κουτί συσκευασίας: 54 * 53 * 37cm\nΚάθε μηχανή 12 τεμαχίων μπορεί να συσκευάζεται σε ένα μεγάλο χαρτοκιβώτιο


ΤΟ ΠΑΓΚΟΣΜΙΟ ΔΥΣΟΣΜΟ ΤΣΙΡΚΟ | Ο.ΓΕ.Κ\nΤΟ ΠΑΓΚΟΣΜΙΟ ΔΥΣΟΣΜΟ ΤΣΙΡΚΟ\nHome » ΑΡΘΡΑ » ΤΟ ΠΑΓΚΟΣΜΙΟ ΔΥΣΟΣΜΟ ΤΣΙΡΚΟ\nΤο παγκόσμιο δύσοσμο τσίρκο, είναι γεμάτο από τελάληδες και κλόουν, που διαχέουν την υποκρισία, το ψεύδος και την παραπλάνηση.\nΜην απορείτε, που ο περισσότερος κόσμος είναι αποχαυνωμένος, διότι έχουμε αμέτρητους αποχαυνωτές σ’ όλες τις θέσεις κλειδιά, απ’ όπου διαμορφώνουν και κατευθύνουν τους άμοιρους λαούς.\nΜην απορείτε, που έχουμε λίγους αφυπνισμένους, διότι έχουμε λίγους αφυπνιστές.\nΤο σοφό λαϊκό ρητό: «Με όποιον δάσκαλο θα μαθητεύσεις, αυτά που ξέρει θα σε μάθει.» Εφόσον λοιπόν, αυτοί που ηγούνται των λαών, είναι υποκριτές και αποχαυνωτές, ίδια καλούπια σχηματοποιούν τους άμοιρους λαούς.\nΕυτυχώς, που πάντα υπάρχουν εξαιρέσεις και γι’ αυτό υπάρχει ακόμη το ανθρώπινο γένος. Ευελπιστώ με την Γνώση του Εαυτού μας, να πολλάπλασιάζονται οι αφυπνιστές, για να εμπνέουμε ο ένας τον άλλον ν’ αφυπνιστούμε, για ν’ απορρίψουμε την άγνοια, που μας έχει στο σκοτάδι. Και να επιδράσουμε ακόμη και σ’ αυτούς, που οδηγούν την ανθρωπότητα στο οργανωμένο χάος, να αναζητήσουν την εσωτερική τους ειρήνη και απελευθέρωση για να γιατρευτούν!\nΕπιτέλους σήμερα για πρώτη φορά στην ιστορία, προσφέρεται η απρόσμενη επιλογή και ή ύψιστη ευκαιρία απ’ τον σημερινό Διδάσκαλό μου Πρέμ Ράβατ, ένας πρακτικός τρόπος για όσους επιθυμούν να βιώνουν την Εσωτερική Ειρήνη, Ελευθερία, Αγάπη και Διαύγεια!\n← ΟΙ ΧΡΗΜΑΤΟΚΟΠΤΕΣ ΔΙΑΜΟΡΦΩΤΕΣ ΤΗΣ ΦΤΩΧΕΙΑΣ\nΤΑ ΕΜΦΥΤΑ ΑΝΙΚΗΤΑ ΟΠΛΑ ΤΗΣ ΚΑΡΔΙΑΣ ΜΑΣ →


53 Μοναδικές ιδέες για μπομπονιέρα γάμου και βάπτισης! - ediva.gr\nby ediva 07/07/2018\nΟι μπομπονιέρες είναι ένα από τα πιο σημαντικά στοιχεία ενός γάμου ή βάφτισης, αφού αυτά θα έχει ο καλεσμένος σου για να θυμάται αυτή τη σημαντική ημέρα. Θα σου δείξω υπέροχες ιδέες για μπομπονιέρα γάμου ή βάφτισης, για να διαλέξεις αυτές που σου αρέσουν και να έχεις να προσφέρεις ένα μοναδικό δώρο σε αυτούς που θα σε τιμήσουν με την παρουσία τους.\nΑπό κρεμαστές και πουγκάκια μέχρι τούλινες και κουτιά, οι μπομπονιέρες γάμου είναι πάντα κομψές και μοναδικές. Για τη βάφτιση μπορείς να επιλέξεις μέσα από μια τεράστια γκάμα ανάλογα το φύλο του παιδιού, και να δώσεις ένα υπέροχο διακοσμητικό στους καλεσμένους σου, που θα λατρέψουν.\nΠανέμορφες ιδέες για μπομπονιέρες γάμου και βάφτισης!\nΟι τούλινες μπομπονιέρες αποτελούν ιδανική επιλογή για κάθε γάμο, αφού είναι κομψές και μπορείς να επιλέξεις να τις διαφοροποιήσεις με τα ανάλογα διακοσμητικά ή υφάσματα.\nΜπορείς να δεις ακόμα 21 Υπέροχα νυφικά χτενίσματα για το 2018!\nΜια κρεμαστή μπομπονιέρα είναι από τις πλέον ιδιαίτερες και πρωτότυπες και σίγουρα θα εντυπωσιάσουν κάθε καλεσμένο σου με την γοητεία τους.\nΜε τα κουτιά, μπορείς να έχεις μια πρακτική μπομπονιέρα που θα έχει μέσα κουφέτα ή μαζί με αυτά και κάποιο επιπλέον δώρο που θα ικανοποιήσει κάθε καλεσμένο.\nΠουγκιά και φάκελοι\nΤα πουγκάκια ή οι φάκελοι αποτελούν μια τέλεια επιλογή για εσένα που δεν θέλεις να κινηθείς στην πιο κλασική τούλινη μπομπονιέρα. Είναι κομψές και όμορφες και σίγουρα αποτελούν μια αγαπημένη επιλογή για πολλούς γάμους.\nΓια να διαλέξεις την κατάλληλη μπομπονιέρα για μια βάφτιση κοριτσιού, πρέπει να έχεις πρώτα επιλέξει το concept της βάφτισης και έπειτα να κινηθείς στο ίδιο ύφος και στη μπομπονιέρα. Εδώ σου δείχνω μερικές πρωτότυπες και πολύ όμορφες ιδέες για να δεις τι μπορείς να διαλέξεις. Σίγουρα ότι και αν διαλέξεις θα είναι μοναδική και πολύ χαριτωμένη.\nΣε μια βάφτιση αγοριού, μπορείς να διαλέξεις μια μπομπονιέρα παιχνίδι, ή μια πιο ουδέτερη όπως πουγκάκι κουτί που θα λατρέψουν όλοι. Και εδώ πρέπει να κινηθείς με το υπόλοιπο ύφος της βάφτισης και σίγουρα το αποτέλεσμα θα είναι εντυπωσιακό.\nΜπορείς να δεις εδώ 28 Πανέμορφα ρούχα για να φορέσει η μαμά στη βάπτιση!\nΜια μπομπονιέρα γάμου ή βάφτισης μπορεί να χαρίσει χαμόγελα στους καλεσμένους με την καλαισθησία ή την πρωτοτυπία της. Επίλεξε αυτή που ταιριάζει στο δικό σας ύφος και σίγουρα θα ολοκληρώσει την μοναδική διακόσμηση της ξεχωριστής αυτής ημέρας.


ΗΡΑΚΛΗΣ | AlphaTV\nΚυριακή 24/09 - 21:45\nΙστορική περιπέτεια φαντασίας αμερικανικής παραγωγής 2014\nΟ θρυλικός Ηρακλής έχει έρθει σε ρήξη με τους θεούς αλλά και με τον ίδιο τον εαυτό του, αφού οι τύψεις για τον αφανισμό της οικογένειάς του τον κυνηγούν ανελέητα. Προσπαθώντας να νικήσει τους προσωπικούς του δαίμονες, προσφέρει τις υπηρεσίες του ως μισθοφόρος μαζί με τους άξιους συντρόφους του, τους Αμφιάραο, Αυτόλυκο, Ιόλαο, Τυδέα και Αταλάντη, σε όποιον του δώσει περισσότερο χρυσάφι. Όταν ο βασιλιάς της Θράκης, Κόρτυς και η κόρη του, προσκαλούν τον Ηρακλή και την ομάδα του να εκπαιδεύσουν το στρατό τους για να αντιμετωπίσουν τον Ρήσο, που επιβουλεύεται το θρόνο, ο Ηρακλής δεν έχει κανένα λόγο να αρνηθεί. Δε γνωρίζει όμως ότι ο πραγματικός εχθρός που θα αντιμετωπίσει μπορεί να είναι άλλος από αυτόν που του έχουν πει…\nΈνας πιο ανθρώπινος, με συναισθηματικές αδυναμίες, αλλά απαράμιλλη σωματική δύναμη Ηρακλής, όπως αυτός αποτυπώνεται στο graphic novel του Στιβ Μουρ. Σκηνές μαχών που κόβουν την ανάσα, εξαιρετική απεικόνιση του στρατού της αρχαίας Θράκης, και μια κατακλυσμική πορεία στο box-office, που έδωσε έναν διαφορετικό αέρα στην κινηματογραφική θεματολογία του Ηρακλή.\nΣενάριο: Ράιαν Κόνταλ, Έβαν Σπηλιωτόπουλος\nΗθοποιοί: Ντουέιν Τζόνσον, Τζον Χαρτ, Ίαν ΜακΣέιν, Ρούφους Σιούελ, Τζόζεφ Φάινς, Ρεμπέκα Φέργκιουσον, Ιρίνα Σάικ\nHappy news 19/09/17


Η συγκλονιστική εξομολόγηση της πρωταγωνίστριας της «Λάμψης» που ζει με το επίδομα αλληλεγγύης | Αληθινές Γυναίκες\nΗ συγκλονιστική εξομολόγηση της πρωταγωνίστριας της «Λάμψης» που ζει με το επίδομα αλληλεγγύης\nΗ Κατερίνα Βακαλοπούλου βρέθηκε καλεσμένη στην εκπομπή Tatiana Live και έδωσε μαθήματα αξιοπρέπειας.\nΗ πρωταγωνίστρια της «Λάμψης», η οποία έκανε το τηλεοπτικό της ντεμπούτο στη χρυσή εποχή της τηλεόρασης, παραχώρησε μια συγκλονιστική συνέντευξη στην Τατιάνα Στεφανίδου, στην οποία εξομολογήθηκε το πόσο άλλαξε η ζωή της τα τελευταία χρόνια.\nΗ Κατερίνα Βακαλοπούλου, πλέον φιλοξενείται στο σπίτι της μητέρας της και το μόνο της εισόδημα είναι το επίδομα αλληλεγγύης, το οποίο μάλιστα άρχισε να παίρνει μόλις πριν 3 μήνες.\nΗ Ελληνίδα ηθοποιός περιέγραψε τις δύσκολες στιγμές που περνάει, ειδικότερα από το 2009, από όπου ξεκίνησε και η οικονομική κρίση στην Ελλάδα, έχοντας βρεθεί άνεργη, χωρίς καμία τηλεοπτική ή θεατρική πρόταση.\nΗ Κατερίνα Βακαλοπούλου εξομολογήθηκε πως παρά τα μεγάλα οικονομικά της προβλήματα συνεχίζει να ζει με αξιοπρέπεια, χωρίς να έχει δανειστεί ή ζητιανέψει ποτέ στην ζωή της.\nΠροηγούμενο άρθροΣήμερα πήγε 10 μηνών ο Ηλίας. Ακόμα δεν έχει βρεθεί συμβατός δότης μυελού των οστών\nΕπόμενο άρθροΧρηστιάννα Πάπιτση: Η γυναίκα που ανέλαβε το πολιτιστικό “τιμόνι” των Κυκλάδων


Σάκκαρη για αποκλεισμό από Σερένα: “Δεν ήμουν όσο γενναία έπρεπε στο 3ο σετ” - mirrorsports.gr\nΣάκκαρη για αποκλεισμό από Σερένα: “Δεν ήμουν όσο γενναία έπρεπε στο 3ο σετ”\nΣτις χαμένες ευκαιρίες και ειδικά στο γεγονός ότι δεν μπόρεσε να εκμεταλλευτεί το προβάδισμα με break που πήρε στο ξεκίνημα του 3ου σετ, στάθηκε η Μαρία Σάκκαρη μετά τον αποκλεισμό της από τη Σερένα Γουίλιαμς, στον 4ο γύρο του Αμερικανικού Όπεν.\nΗ κορυφαία Ελληνίδα τενίστρια δεν μπόρεσε να επαναλάβει τον θρίαμβο επί της Γουίλιαμς στο Western & Southern Open πριν μερικές ημέρες, ωστόσο έφυγε με ψηλά το κεφάλι από τη Νέα Υόρκη και σίγουρα με δυνατή ψυχολογία για τη συνέχεια του tour.\n“Παίξαμε ένα πολύ υψηλού επιπέδου παιχνίδι. Όμως, πρέπει να είμαι ειλικρινής, δεν ήμουν αρκετά γενναία στο 3ο σετ. Δεν εκμεταλλεύτηκα τις ευκαιρίες μου κι αν δεν το κάνεις αυτό απέναντι σε μια καλή Σερίνα, είσαι τελειωμένη. Πέτυχα γρήγορο break στο 3ο σετ και μετά δέχθηκα break back. Έπρεπε με κάποιον τρόπο να κρατήσω το σερβίς μου. Ένα κακό game και το παιχνίδι κατέληξε διαφορετικά” τόνισε η Μαρία στη συνέντευξη Τύπου, την τελευταία της από τη Νέα Υόρκη.\n“Έπαιξε σπουδαία η Σερίνα. Εγώ απλά δεν εκμεταλλεύτηκα τις ευκαιρίες μου. Η νίκη πριν από 10 μέρες, μου έδωσε αυτοπεποίθηση. Στο 2ο σετ άρχισα να νιώθω καλύτερα στο court. Είπα στον εαυτό μου αν το έκανα μια φορά, μπορώ να το ξανακάνω. Έπαιξε καλύτερα στα κρίσιμα, είναι πιο έμπειρη και εκμεταλλεύτηκε τις ευκαιρίες της. Εγώ δεν το έκανα” πρόσθεσε.\nΌσον αφορά τα συναισθήματα που της αφήνει η συμμετοχή της στο US Open, η Σάκκαρη ήταν ξεκάθαρη: “Είμαι πολύ υπερήφανη με τον τρόπο που αγωνίστηκα στο τουρνουά. Είμαι υπερήφανη με την απόδοσή μου μετά από τόσους μήνες απουσίας. Ακόμα και σήμερα υπήρχαν στιγμές που έπαιξα εντυπωσιακό τένις. Το σερβίς μου, η κίνησή μου όλα ήταν καλά. Μόνο θετικά συναισθήματα μου αφήνει η συμμετοχή μου στο US Open ενόψει της Ρώμης και του Roland Garros”.\n← Καζάνι που βράζει το ελληνικό ποδόσφαιρο! “Χάος” από SL2 έως και Γ’ Εθνική → ΟΑΧ: Έρχονται και οι Αμερικανίδες για να ενσωματωθούν στην προετοιμασία


Έμφαση στη ζωτική όψη του ανθρώπου – Solar-Action\nHOME » Ιόχρουν Δίκτυο » Ιόχρους 7η Ακτίνα » Έμφαση στη ζωτική όψη του ανθρώπου\nΑναφέρθηκα στο γεγονός ότι ο άνθρωπος πρέπει, προτού παρέλθει πολύς χρόνος, να δρα με την ίδια ελευθερία στο αισθαντικό πεδίο και μέσω της αισθαντικής συνείδησης, που δρα τώρα στο φυσικό πεδίο. Δίνουμε σήμερα έμφαση στη ζωτική όψη του ανθρώπου. Η φύση του στοιχείου της ζωής είναι υπό συζήτηση και τονίζεται παντού η ανάγκη “ζωτικής” δράσης.\nΜιλούμε για την ανάγκη αύξησης της ανθρώπινης ζωτικότητας και της ζωτικότητας των ζώων και των φυτών. Η ποιότητα των παραγόντων που προκαλούν ζωτικότητα, τροφής, ήλιου και των έγχρωμων ακτίνων που χρησιμοποιούνται τώρα τόσο πλατιά, υπεισέρχεται βραδέως σε κάθε ιατρική σκέψη, ενώ ακόμη και οι διαφημιστές των κονσερβοποιημένων εμπορευμάτων του σύγχρονου πολιτισμού μας δίνουν έμφαση στην ποσότητα των βιταμινών.\nΑυτό, μιλώντας από εσωτερικής πλευράς, οφείλεται στη μετατόπιση της ανθρώπινης συνείδησης στα αιθερικά επίπεδα. Παράλληλα με τη σύγχρονη γνώση ως προς “ την ψυχή σαν διανόηση” βρίσκουμε μια αύξηση της κατανόησης ως προς “την ψυχή σαν ζωή”, αν και ακόμη παραμένει μεγάλο και προφανώς άλυτο μυστήριο. Αυτά είναι δύο συμβάντα άμεσης και επικείμενης πραγματοποίησης. Σήμερα οι μάζες των ανθρώπινων όντων είναι πολωμένες στα κατώτερα επίπεδα του αισθαντικού πεδίου, αλλά έχουν συνείδηση στο φυσικό σώμα. Η διάκριση αυτή πρέπει να μελετηθεί.\nΣύντομα, πολλοί θα έχουν συνείδηση στο ζωτικό σώμα και θα αρχίσουν να έχουν συνείδηση στα ανώτερα επίπεδα του αισθαντικού πεδίου και λίγοι θα έχουν συνείδηση στο νοητικό πεδίο. Όμως, σήμερα μεγάλος αριθμός ανθρώπων είναι έτοιμος για να αποκτήσει πλήρη συνείδηση στο αισθαντικό σώμα και να επικεντρωθεί είτε στο νοητικό πεδίο ολοκληρωτικά είτε να επικεντρωθούν στην ψυχή. Αυτό προκαλεί το θαύμα και τη δυσκολία της τωρινής εποχής.\nΜέσω του επιστημονικού τυπικού του διαλογισμού, γιατί περί αυτού πρόκειται ως προς το τελευταίο, η επανεστίαση αυτή μπορεί να πραγματοποιηθεί με ταχύτερο ρυθμό. Μέσω της επιστημονικής καλλιέργειας του τυπικού της υπηρεσίας μπορεί ν’ αναπτυχθεί ακόμη περισσότερο. Το τυπικό του ηλιακού συστήματος είναι το αποτέλεσμα του διαλογισμού του Θεού και της πράξης της Θείας υπηρεσίας, που διεξάγονται καθ’ όλο το διάστημα της συνολικής περιόδου της εκδήλωσης. Η καθυπόταξη της κατώτερης ζωής στο τυπικό της υπηρεσίας είναι κυριολεκτικά ο συντονισμός του ατόμου με το ρυθμό της ζωής, της καρδιάς και της διάνοιας του ίδιου του Θεού.


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: Αρμαγεδών σε παλιές και νέες συντάξεις\nΑρμαγεδών σε παλιές και νέες συντάξεις\nΑποφάσεις για το Ασφαλιστικό καλείται να λάβει μέσα στις επόμενες μέρες η κυβέρνηση, ενώ , στο τραπέζι του Υπουργικού Συμβουλίου μπαίνουν οι σκληρές προτάσεις που εισηγήθηκε η Επιτροπή Σοφών προς την κυβέρνηση. Θα ακολουθήσει κοινωνικός διάλογος – εξπρές και το νομοσχέδιο αναμένεται να εισαχθεί προς ψήφιση στη Βουλή ώς τα μέσα Νοεμβρίου.\nΣτα βασικά σημεία του 30σέλιδου πορίσματος περιλαμβάνεται η θέσπιση εθνικής σύνταξης που θα αποτελείται από τη βασική σύνταξη και την ανταποδοτική, η ενοποίηση όλων των ασφαλιστικών ταμείων σε ένα, αλλά και ο ανακαθορισμός των συντάξεων των ήδη συνταξιούχων. Το πόρισμα προβλέπει να γίνεται ο υπολογισμός των συντάξεων με την εισαγωγή εισοδηματικών κριτηρίων, ωστόσο αυτό το τελευταίο, για την ώρα, απορρίπτεται από την κυβέρνηση.\nΤαυτόχρονα βαθιά το χέρι στην τσέπη για τη διάσωση του συστήματος κοινωνικής ασφάλισης θα πρέπει να βάλουν μισθωτοί και αυτοαπασχολούμενοι, αφού η κυβέρνηση σχεδιάζει την επιβολή εισφοράς υπέρ του ασφαλιστικού συστήματος.\nΣε κάθε περίπτωση τεράστια μείωση συντάξεων περιμένει όσους λαμβάνουν αθροιστικά σύνταξη πάνω από 1.000 ευρώ, καθώς θεωρούνται ευνοημένοι. Θα περικοπούν 930.000 συντάξεις άνω των 1.000 ευρώ (σύνολο κύριας και επικουρικής). Οι περικοπές στις συντάξεις θα κυμανθούν από 15% έως 33%, καθώς ο επανυπολογισμός θα γίνει στα αρχικά ποσά πριν από τις μνημονιακές περικοπές.\nΟι νέες συντάξεις στην πλειονότητά τους θα φτάνουν το πολύ στα 1.000 ευρώ (σύνολο κύριας και επικουρικής), ενώ οι συνταξιούχοι θα χάσουν από μία έως τρεις συντάξεις ετησίως.\n-Ανταποδοτική σύνταξη που θα βασίζεται στις εισφορές του ασφαλισμένου, που θα συσσωρεύονται εικονικά σε ατομικούς λογαριασμούς με βάση κανόνες νοητής κεφαλαιοποίησης (όσα δηλαδή πληρώνει ο ασφαλισμένος κατά τη διάρκεια του εργασιακού βίου του συν ένα επιτόκιο).\n-Εθνική-κοινωνική σύνταξη (σήμερα 360 ευρώ) που θα χορηγείται στα 67 με εισοδηματικά κριτήρια, ενώ θα δίνεται η δυνατότητα συμπληρωματικών παροχών από επαγγελματικά ταμεία και την ιδιωτική ασφάλιση.\n▼ Οκτ 20 (44)\nΟι... δρόμοι της ΑΕΚ και του Τραϊανού Δέλλα χώρισα...\nΔεν παραιτείται η Κατερίνα Σαββαΐδου! Απειλεί με μ...\nΚαθοριστικό βήμα πρόκρισης στους «16» για τον Ολυμ...\nΑΝΑΚΟΙΝΩΣΗ ΤΗΣ ΝΕΑΣ ΔΗΜΟΚΡΑΤΙΑΣ- ΠΡΟΣΦΥΓΙΚΟ, ΑΣΥΛΟ...\nΣόιμπλε: Η Ελλάδα δεν είναι κράτος, ο Τσίπρας λέει...\nΠροσοχή! Βρήκαν σαλμονέλα σε μπουκιές κοτόπουλου! ...\nΔήλωση Μανώλη Κ.Κεφαλογιάννη: Επικίνδυνη η πολιτικ...\nAΝΑΚΟΙΝΩΣΗ ΓΡΑΦΕΙΟΥ ΤΥΠΟΥ ΤΗΣ ΝΕΑΣ ΔΗΜΟΚΡΑΤΙΑΣ ΓΙΑ...\nΜοσχοβισί προς Μ. Σπυράκη και Θ. Φορτσάκη: Είναι α...\nΗ νέα «πατέντα» του Κυριάκου Μητσοτάκη για να δείξ...\nΤρολάρεται το Σαμαρικό από-κομμα του Τζιτζικώστα α...\nΣτήνεται ένας επικίνδυνος για τη δημοκρατία μηχανι...\n9ο Art4more Festival 2015\nΟ Περιφερειάρχης Πελοποννήσου κ. Πέτρος Τατούλης υ...\nΧ. Α.: Συνεχίζεται η οικονομική κατοχή από την τρό...\nKKE - Eρώτηση: Για τη μετακύλιση της αρμοδιότητας...\nΆκουσε κανείς κάτι τέτοιο προεκλογικά....;\nΘρήνος στο Ελληνικό μπάσκετ - “Έφυγε” ο Μάκης Δενδ...\nΛειτουργία Κοινωνικού Φροντιστηρίου για μαθητές Γ...\nΑνοίγει το «παιχνίδι» των δημοτικών τηλεοπτικών στ...\nΑποστόλης Τζιτζικώστας: Καιροσκόπος υποψήφιος\nΈνωση Κεντρώων: Ποιοτικά ΜΜΕ για πλουραλισμό και η...\nΈνωση Κεντρώων: Απαλλαγή από κάθε φορολογία αγροτ...\nΣΥΜΜΕΤΟΧΗ ΤΟΥ ΠΡΟΕΔΡΟΥ ΤΗΣ ΝΕΑΣ ΔΗΜΟΚΡΑΤΙΑΣ κ. ΕΥΑ...\nΜανώλης Κεφαλογιάννης: Δήλωση Μανώλη Κ. Κεφαλογιάν...\nΔείτε πόσο μειώνονται οι συντάξεις για παλιούς και...\nΤρεις ισοπαλίες και ο Κισσαμικός\nΣτην αυλαία της αγωνιστικής στη Λεωφόρο ο ΠΑΟ 3 ...\nΤρόμος στο Ζάγκρεμπ! Χτύπησαν και έβγαλαν μαχαίρι ...